Man skok dood by Jhb-substasie - Maroela Media
Man skok dood by Jhb-substasie
Werknemers van City Power in Johannesburg het Sondag op die liggaam van ŉ man afgekom wat doodgeskok het toe hy aan ŉ substasie gepeuter het.
Isaac Mangena, woordvoerder van City Power, het gesê die substasie is naby Steeldale in die suide van Johannesburg geleë. “Die persoon het vermoedelik geskok toe hy aan staalmateriaal in die substasie gepeuter het. Hy het werksgereedskap by hom gehad.”
City Power waarsku persone om nie aan sy infrastruktuur te peuter of dit te vandaliseer nie. “Nie net is dit baie duur om te herstel nie, dit lei gewoonlik tot dood of beserings,” het Mangena bygevoeg.
Die man se identiteit is nog nie bekend nie en dit is in hierdie stadium ook onduidelik of hy alleen gewerk het. Die toneel is aan die polisie oorgegee wat verder ondersoek instel.
Minister dankbaar oor vreedsame kieserregistrasie
OB wil Ramaphosa se Bosasa-skenking ondersoek
Pierre · 9 maande gelede
Vermoed dit was ‘n ” shocking experience”
Skerp skerp Pierre
Vonkprop · 9 maande gelede
Colleen · 9 maande gelede
Nog goeie nuus om te lees.
Andries Visagie · 9 maande gelede
Snaaks hoe dit altyd kwansuis iemand is wat “peuter”, dis verpestelike kabeldiewe, niks anders nie. “Werksgereedskap” = diefstaltoerusting.